钦定古今图书集成/明伦汇编/氏族典/第156卷 > 《廖用贤尚友录》 > 辕涛涂
## 钦定古今图书集成/明伦汇编/氏族典/第156卷 > 《廖用贤尚友录》 > 辕涛涂

按《左传》，僖公四年春，齐侯以诸侯之师伐楚，次于召
陵，屈完及诸侯盟陈辕涛涂谓郑申侯曰：“师出于陈
郑之间，国必甚病。若出于东方，观兵于东夷，循海而
归，其可也。”申侯曰：“善。”涛涂以告，齐侯许之。申侯见曰：
“师老矣，若出于东方而遇敌，惧不可用也。若出于陈
郑之间，共其资粮屝屦，其可也。”齐侯说，与之虎牢，执
辕涛涂。冬，叔孙戴伯帅师会诸侯之师侵陈。陈成归，
辕涛涂。